**Številka: *545641-36/2020 / 1***

**Ljubljana, dne *20.07.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Sveta o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023*

Naslov dokumenta v delovnem jeziku EU: *Proposal for a Council Regulation opening and providing for the management of autonomous Union tariff quotas for certain fishery products for the 2021-2023 period*

Datum dokumenta: *14.07.2020*

Številka dokumenta: *9548/20*

Medinstitucionalna oznaka: *2020/0144(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko, F.25 - Delovna skupina za notranjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *2. polovica 2020*

Predviden čas sprejema zadeve EU v institucijah EU: *2. polovica 2020*

Rok za odziv organa: *4.8.2020*

Rok za obravnavo na seji Vlade in njenih odborih: *27.8.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Iris Dolničar Gorjanc, MF, Vesna Vranešič, MF (FURS); Anton Horžen, MGRT; mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Sveta o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023 - 9548/20, ki se glasi:*

*Republika Slovenija podpira Predlog uredbe Sveta o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023.*

*Republika Slovenija opozarja, da so v prilogi I k predlogu akta določene nepravilnosti, ki bi jih bilo treba odpraviti zaradi pravilne uvrstitve blaga v nomenklaturo carinske tarife in posledično pravilne obravnave blaga pri sproščanju v prosti promet.*

*V luči poenotenja besedil in tarifnih številk na nivoju Evropske unije Republika Slovenija predlaga, da se pri posamezni številki kvote bolj natančno razmeji oznake »kombinirana nomenklatura« (KN) oziroma oznake TARIC in pripadajoče opise blaga.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem predlogom se uredi področje upravljanja avtonomnih tarifnih kvot Unije za nekatere ribiške proizvode v obdobju 2021–2023. To področje se ureja za obdobje dveh let. Ker se obdobje uporabe Uredbe Sveta (EU) 2018/1977 z dne 11. decembra 2018 o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2019–2020 izteče 31. decembra 2020, bi bilo treba za obdobje 2021–2023 sprejeti novo uredbo o tarifnih kvotah.*

*Namen avtonomnih trgovinskih ukrepov za ribiške in akvakulturne proizvode je predvsem ribiški predelovalni industriji v EU omogočiti uvoz surovin iz držav nečlanic EU za nadaljnjo predelavo po nižjih stopnjah ali dajatev prost uvoz.*

*EU je v zadnjih desetletjih postajala vse bolj odvisna od uvoza, da bi lahko zadostila povpraševanju po teh proizvodih. Trenutno proizvodnja EU v ribištvu in akvakulturi pokriva 43 % njenih potreb. Da ne bi bila ogrožena proizvodnja ribiških proizvodov v Uniji in da se predelovalni industriji v EU zagotovi zadostna oskrba z ribiškimi proizvodi, se predlaga opustitev ali znižanje uvoznih dajatev za več ribiških proizvodov v okviru tarifnih kvot ustreznega obsega. Pri tem bi bilo treba upoštevati tudi vpliv ukrepov na konkurenčnost proizvajalcev ribiških proizvodov EU, da se zagotovi pošteno konkurenco med uvoženimi ribiškimi proizvodi in ribiškimi proizvodi Unije na trgu EU. Izhaja se iz načela, da imajo vsi uvozniki v Uniji enak in neprekinjen dostop do tarifnih kvot, določenih v tej uredbi, stopnje, določene za tarifne kvote, pa neprekinjeno uporabljajo za celotni uvoz zadevnih ribiških proizvodov v vse države članice do izčrpanja tarifnih kvot.*

*Ta predlog temelji na predpostavki, da bo ob koncu prehodnega obdobja sklenjen sporazum o prosti trgovini med EU in Združenim kraljestvom, tako da se bodo lahko trgovinski tokovi med državami članicami EU in Združenim kraljestvom nadaljevali brez uvoznih dajatev. Če ob koncu prehodnega obdobja Brexita trgovinski sporazum ne bo sklenjen, se lahko Svet odloči za spremembo uredbe o avtonomnih tarifnih kvotah.*

*Predlog se od 1. januarja 2021 do 31. decembra 2023 in je v skladu z uveljavljeno politiko EU za zagotavljanje zadostne dobave ribiških proizvodov predelovalni industriji EU.*

*Republika Slovenija podpira Predlog uredbe Sveta o odprtju in zagotavljanju upravljanja avtonomnih tarifnih kvot Unije za nekatere ribiške proizvode v obdobju 2021–2023.*

*Republika Slovenija opozarja, da so v prilogi I k predlogu akta določene nepravilnosti, ki bi jih bilo treba odpraviti zaradi pravilne uvrstitve blaga v nomenklaturo carinske tarife in posledično pravilne obravnave blaga pri sproščanju v prosti promet. Potrebno bi bilo odpraviti napačno navedeno latinsko poimenovanje za stalež Boreogadus saida ter bolj jasno ubesediti besedilo pri določenih oznakah KN glede na razumevanje in slovensko zakonodajo..*

*Republika Slovenija tudi predlaga, da se pri posamezni številki kvote bolj natančno razmeji oznake »kombinirana nomenklatura« (KN) oziroma oznake TARIC in pripadajoče opise blaga. Na ta način bi zadostili smernicam skupine ETQG (Economy, Tariff, Quota group) pri Generalnemu direktoratu za obdavčenje in carinsko unijo in se izognili pogostemu naknadnemu popravljanju opisov blaga ter dosegli poenotenje besedil in tarifnih številk na nivoju Evropske unije.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Avtonomne tarifne kvote za ribiške proizvode in proizvode iz akvakulture pomenijo izgubo prihodkov v proračunu EU približno 219,2milijona EUR na leto (povprečje triletnega obdobja). Z vidika RS bi lahko imel predlog posredne posledice za proračun v višini okrog 0,6 milijona EUR letno (po oceni Ministrstva za finance), v primeru, da se predlagane tarifne kvote izkoristijo. Do sedaj ni bilo interesa s strani slovenske predelovalne industrije za koriščenje teh tarifnih kvot. Pri čemer velja poudariti, da izpad vsakega eura carinske dajatve ustvari med 2,5 EUR in 3 EUR dodane vrednosti v industriji.*

Vpliv na gospodarstvo

*Pozitiven vpliv na gospodarstvo. Shema avtonomnih tarifnih kvot je pomembna za podporo sektorja predelovalne industrije EU, saj se na ta način sektorju zagotavlja ustrezna dobava ribiških proizvodov za to industrijo v obliki določitve ustreznega obsega za vsako tarifno kvoto. To pa ustvarja dodano vrednost in nova delovna mesta.*

Vpliv na javno upravo

*Predlog akta nima vpliva na javno upravo.*

Vpliv na okolje

*Predlog akta nima vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; Matija Miklič, Leon Megušar, SPBR***